Florencio Coronado Romaní

Florencio Coronado Romaní sutiyuq runaqa ( paqarisqa Qaqa distritupi, Aqupampa pruwinsyapi, Wankawillka suyupi -  wañusqa Lima llaqtapi) huk  mama llaqtayuq kathuliku taytakuram, Wankawillkap hatun yayanmi, qhichwa simipi qillqaqmi, Dyuspa Simin Qillqata t'ikraqmi karqan, Santa Bibliap Qhichwa t'ikraqninmi.

 Kawsasqan 
Florencio Coronado Romaní Aqupampa pruwinsyapi llaqtachapi wiñaspa 14 watayuq kaspa Redentorista nisqa kathuliku misyunaryukunaman rirqan. Ñawpaqtaqa Piruwpi yachaqarqan, chaymantataq Ransiyaman rirqan redentorista taytakura tukunanpaq.  Bilhikapi taytakuraman tukuchirqanku. Chaymanta Piruwman kutirqan, chaypi ayllu llaqtakunapi Dyuspa siminta rimaspa. 1956 watapi Wankawillkap hatun yayanmi tukurqan, chayqa 1982 watakamam kakuspa.

Hatun yaya kasqa Dyuspa Simin Qillqata, Misalta, Sakramintu Ritualtapas Chanka runasimimanmi t'ikrarqan. Chaypacha Hanaq Pacha Ñan (Janacc Pacha Ñan) nisqa liwrutam qillqarqan, katisismuyuq takikunayuq liwrutam. Biblia t'ikrasqantaqa 2002 watallapim tukuchirqan, William Dermott Molloy McDermott sutiyuq Wankawillkap Hatun yayanwan, Wanta llaqtayuq Alberto Barbosa sutiyuq taytakurawan llak'anakuspa.

 Qillqasqankuna 
 Janacc Pacha Ñan. Padre Redentoristacunapa ccellcasccan. Revisada y ampliada por Monseñor Florencio Coronado Romaní C Ss.R. Décima quinta edición revisada y ampliada. Lima, 2012. 707 pp.
 T'ikrasqan 
 Sagrada Biblia quechua-castellano. Edición quechua realizada por Mons. Florencio Coronado C.Ss.R. Edición castellana tomada de la Biblia Argentina "El libro del Pueblo de Dios". Diócesis de Huancavelica. Dickinson Press, Grand Rapids (Michigan, USA) 2002. 2500 pp.

 Hawa t'inkikuna 
 Catholic-hierarchy Bishop Florencio Coronado Romani, C.SS.R. †
 Homilía de Mons. Cipriani Thorne en las exequias de Mons. Coronado Romaní

Katiguriya:Qhari 
Katiguriya:Paqarisqa 1908
Katiguriya:Wañusqa 2006
Katiguriya:Taytakura (Piruw)
Katiguriya:Hatun yaya (Wankawillka)
Katiguriya:T'ikraq
Katiguriya:Qillqaq (Piruw)
Katiguriya:Qillqaq (Qhichwa simi)
Katiguriya:Kathuliku Inlisya